ming030890/wiki-yue-high-quality huggingface dataset:
皇家馬德里足球會

皇家馬德里足球會（Real Madrid Club de Fútbol，中文簡稱：皇馬）係西班牙首都馬德里嘅一間足球會，1902年3月6號成立，係而家歐洲至全世界球壇最成功嘅球會之一，2000年12月11號國際足球協會選咗皇家馬德里為20世紀最偉大嘅球會。
皇家馬德里喺歷史上一直係歐洲最成功嘅球會，曾經攞過15次歐聯冠軍，係目前贏得最多歐聯冠軍嘅球會。而本土方面一共攞到35次西班牙甲組聯賽冠軍、19次西班牙國王盃冠軍同埋12次西班牙超級盃。
皇家馬德里而家重有預備隊皇家馬德里卡斯迪拿（Real Madrid Castilla，打緊乙二組聯賽）同埋多支梯隊。
另外皇家馬德里喺1932年成立籃球隊－皇家馬德里特佳（Real Madrid-Teka），而且球隊成就同足球隊一樣咁勁，10次成為歐洲冠軍同多次成為本土籃球聯賽冠軍。

早年時期（1902年-1940年）
1905年嘅馬德里足球會
皇家馬德里原名「馬德里足球會」（Madrid Football Club），係一班球迷喺1902年3月6號成立，波衫係全白色、配白色短褲同藍襪。同年參加慶祝西班牙國王亞利方疎十三世登基而創辦嘅國王盃，但不敵巴塞隆拿。1904年馬德里足球會同同市嘅 Moderno Amicale 同 Moncloa 合併。球會成立冇幾耐就成為西班牙勁旅之一，更多次贏得西班牙國王盃。其中球會由1908年開始連續四年奪得國王盃，成為西班牙首間可以永久保存國王盃嘅球會。1910年球會委任英國人阿瑟·莊臣（Arthur Johnson）為第一位領隊。兩年後（1912年），當時一位寂寂無名嘅青年球員加入球隊，佢叫做聖地牙哥·班拿貝（Santiago Bernabéu）——即係後嚟帶領皇馬走上高峰嘅球會主席。經過長久嘅奮鬥，馬德里足球會喺1916年重奪國王盃。1917年，亞利方疎十三世為表揚球隊佳績，向馬德里足球會賜封「皇家」（Real）頭銜。1920年6月26號，「皇家馬德里」成為球會正式名。

會徽
皇家馬德里未成立前嘅隊徽最初係喺1902年根據章程設計出嚟，徽章係藍底配白色字嘅「M」、「F」同「C」（皇家馬德里前身馬德里足球會嘅開頭字母）組合。1908年，會徽外側加上圓圈。
1920年，獲國王賜封「皇家」嘅尊稱，徽章加咗個皇冠。隊名變做「Real Madrid Foot-Ball Club」，以英文表示。
1931年，西班牙改為共和制，會徽上唔可以再有皇冠。同時，徽章中開始出現緞帶，佢紫色嘅顏色標誌住卡斯蒂亞地區。
1941年，皇冠再次加入徽章。此外，由嗰時開始，球會開始用西班牙文表示，其後會徽中緞帶嘅用色、文字嘅布局不斷改進，直到成為今日嘅造型。

主場
班拿貝球場
馬德里足球會（皇家馬德里前身）初時係選用Campo de O'Donnell為主場，1923年5月17號球隊改用可容納8,000人嘅Campo de Ciudad Lineal，但只係用住先。翌年轉到Estadio de Chamartin作賽，一座容納大約25,000人並見證皇家馬德里奪得第一個球會錦標嘅球場，其後呢座球場一直用到1947年，由班拿貝球場取代。
聖地亞哥·班拿貝球場（El Estadio Santiago Bernabeu）係家下皇家馬德里嘅主場球場，可以容納80,354人，由當時只上任一年嘅會長班拿貝計劃興建，1944年10月27號開始動工，1947年12月14號正式落成，起初球場名為Estadio Chamartin，之後舉行球場第一場比賽對葡萄牙嘅比蘭倫斯（Os Belenenses）。1955年1月4號，球會官方正式將球場命名做聖地牙哥·班拿貝球場，以紀念功不可沒嘅班拿貝會長。球會容量隨後不繼增加，1952年曾經可容納多達120,000人，之後球場因為成為1982年世界盃舉行場地而要進行大規模更新，但80年代發生多宗球場意外，歐洲足協因此下令大部分球場由企位改建為全座位，1982年後進行過3次大規模改建，容量不斷下降到而家嘅80,000人。2005年後班拿貝球場被歐洲足協評選為五星級球場（被評定為五星級球場就代表球場可以搞歐洲聯賽冠軍盃決賽），喺2009/10年度賽季成為歐洲聯賽冠軍盃決賽舉行場地。
詳細
資料來源：皇馬官網

錦標
皇家馬德里喺歷史上一直係歐洲最成功嘅球會之一，曾經蠃過12次歐聯冠軍，係贏得最多歐聯冠軍嘅球會。喺本土方面一共蠃咗32次西甲冠軍同19次西班牙國王盃冠軍。

濕碎嘢
以前香港新聞界普遍將皇家馬德里譯錯做「真馬德里」，因為嗰陣啲人唔識西班牙文，見到個字同英文嘅real一樣就噉譯，但係唔知道西班牙文嘅real有兩個詞源。兩個字都係嚟自拉丁文，但其中一個嚟自rēgālis，即係「皇家」，同英文regal同埋royal係同源詞；另一個嚟自reālis，先至係「真」嘅意思，同英文嘅real係同源詞。兩個字係咁啱得咁橋寫法一樣，但係意思完全唔同。
東方站

東方站（粵拼：dung1 fong1 zaam6；俄文：Станция Восток）係俄羅斯嘅一個科學考察站，1957年12月16號成立，位置喺南極洲伊麗莎白公主地。嗰度都有住全球最出名嘅「終極凍位」。因為呢度曾經記低過-89.2℃嘅地球極端最低氣溫。而呢個科學站係用冰核鑽同磁場計嚟探索地球嘅磁場變化。
另外，東方站係成個地球入面，最凍冰冰嘅一個地區。

名
東方站嘅基地一景
呢個科學考察站係由法比安·葛利伯·方·比連侯辛負責搞嘅第一部南極探險船——東方號先至改咗噉嘅名。其中俄文：Восток係「東方」噉解。

地理
東方站喺海拔3,488米，距離磁南極差唔多有1,000公里到，佢係南極洲入面保存得最單一嘅考察站。但係佢喺磁南極隔籬，所以東方站係其中一個比較好嚟差地球嘅磁場變化。不過佢哋重有其他研究響度，例如航空氣象學、光量監測、地球物理學、內科學、氣候學等。喺夏天嗰陣，呢個科學站就有有25位科學家同工程師響度，而冬天就減到得返13位。

史
冰核探險隊喺東方站附近
東方站喺1957年（嗰年咁啱係國際地理年）12月16號由蘇聯第二南極探險隊嚟負責成立，而且營運咗呢個科學考察站超過37年咁耐，不過佢喺1994年2月——1994年11月份試過閂咗門。
喺1973年，有位喺南極洲嘅英國科學家揸咗部空運穿冰雷達嚟查，而且唔畀喺科學考察站俾其它雷達監測到有液體同新鮮嘅湖水喺冰層嘅下面，發現咗佢哋啲水係唔識即刻跳出嚟嘅。不過佢哋重未向外界公佈呢單猛料出嚟。直到1991年，倫敦大學學院嘅穆拉德太空科學實驗室（英文：Mullard Space Science Laboratory）專家——謝夫列利（Jeff Ridley）帶咗成隊同歐洲嘅先進衛星設備過嚟呢度成日搵南極冰蓋嘅中心嗰度嚟證實1973年嘅科學鑒證係咪講大話，但未到1993年，呢次發現就發佈咗「冰川學之旅」嘅有關論文，就講到喺副冰層度眞係有世界上其中一個最大嘅湖泊響度，而且係140個南極洲副冰層入面嘅其中一個湖。而俄羅斯同英國嘅科學家就喺佢嘅大量探索數據（包括冰鑽雷達同空運雷達嘅高度計）度，將呢個湖泊嘅樣喺1996年嗰陣畫咗出嚟。而佢哋就將個湖名改咗嗌東方湖，而佢嘅探索方面，呢個湖起碼至少埋喺4000米以下嘅冰層度，而且佢有14,000km²咁大。

氣候
南極嘅部分觀察站監測到嘅每個月平均氣溫。其中上面啲線色分別係：■愛絲柏蘭莎站■昭和站■麥馬度站■阿蒙臣史葛站（南極點）■東方站
東方站一帶係寒帶冰原氣候，成年都好凍，最熱嗰個月份都係＜0℃嘅氣溫。雖然話佢都有夏天，但佢係非常之凍冰冰，比北半球嘅奧伊米亞康重要凍。而佢嘅降水方面，成日都冇乜雨落，年平均降雨量凈係得2.6mm到。佢重係成個地球入面最凍冰冰嘅地區。喺1983年7月21號嘅當地時間07:45（UTC+5），呢度曾經記錄過-89.2℃嘅超低氣溫。呢個記錄都一嘢打爆咗喺佢哋東方站嗰度，由1960年8月24號創造嘅-88.3℃紀錄。而同喺南極地區嘅冰穹A冇幾遠嗰度，都監測到有-93.2℃嘅超級低溫。但呢個記錄凈係話地面嘅溫度有幾低，而唔係空氣嘅溫度，究竟係點都重未知。另外，由於CO2喺1個標準大氣壓嘅情況下，-84℃就會變成固體，所以咁低嘅溫度重見到越嚟越厚嘅冰層響度（其中包括咗乾冰）。

平均氣溫
東方站喺最熱嗰時（從每年11月到第二年3月），平均氣溫都差唔多去到-42℃到，而最凍嗰時（從每年4月到10月），平均氣溫可以直接降到-65℃。

最凍嗰時嘅紀錄
除咗喺1983年7月21號嗰時監測到-89.5℃嘅紀錄之外，喺嗰年嘅8月份都監測到-75.4℃嘅低溫。不過喺佢嘅風寒指數入面，2005年8月24號都搞過-124℃嘅空氣溫度，嗰日嘅真實氣溫係-74℃。不過佢重有一次係冇俾佢哋記載到嘅，就係喺1997年7月28號都監測到-91℃嘅低溫。而1987年8月份，佢最凍嗰個月都監測到-75.4℃嘅低溫。喺2005年8月8號嗰日，試過呢日記低咗最高−78.0℃、最低−85.4℃嘅氣溫。

最熱嗰時嘅紀錄
東方站最熱嘅一次紀錄係2002年1月11號監測到嘅-12.2℃嘅氣溫。喺1989年12月份，最熱嗰時都監測過-28℃嘅低溫。

居住條件
東方站可以話得上係全世界入面，最難畀人住嘅其中一個地區。呢度寫嘅係點解東方站會好難畀人住：
空氣入面幾乎冇濕氣。
風速可以去到平均5m/s（18km/h或11.1MPH，馬路邊平時踹山地車嘅速度）。講得犀利啲，風速可以去到27m/s（97.2km/h或60.4MPH，行緊高速公路入面嘅車速）。
海拔高度可以去到3,488米（11,444呎，差唔多喺中國雲南西北邊嘅地區海拔高度），簡直係缺氧，因為空氣越向南、北極，密度就越低。據估計，東方站嘅氧密度同一座喺中緯度嘅海拔5,000米（16,404呎）高峰嘅氧密度。
空氣入面超高離子含量。
入面嘅氣體分壓同正常人唔一樣。
由於空氣入面冇乜CO2，所以搞到人嘅呼吸功能都出現有問題。
佢每年嘅極夜可以去到130日（5個月，從4月開始一直到8月底）都有。包括咗連續80日係正式嘅晚黑，黑到幾乎睇唔到10隻手指。因爲嗰時太陽係低過地平線，有成超過6°嘅夾角。
正因爲噉，如估人類要喺東方站適應到當地嘅氣候同環境嘅，必須要至少有一個星期到兩個月嘅準備時間。因為佢哋嗰邊同青藏高原嗰邊一樣，會出現頭痛、眼皮突，耳痛、鼻出血、感知性窒息、血壓突然升得好快、失眠、食得唔好、肚疴、關節同肌肉疼痛，甚至重出現體重極速下降嘅高原反應徵狀。
1000

1000係999同1001之間嘅自然數。

數學性質
喺數學上，1000係等於10嘅3次方，即係 1000 = 10 x 10 x 10，用指數記數法寫係1×10³，喺計數機或電腦有時會顯示成 1e3、1e+3 等。

漢字
漢字可以寫成一千，單字千；防簒改及睇錯寫法係壹仟。

寫法
英文好多時會用字母K嚟代表（因為英文好多時用「kilo-」做開頭嚟代表「千」），而呢樣嘢有時嚮中文都會用，例如「佢有廿K人工」就即係佢有二萬蚊嘅收入（通常係指每個月）。
好多人寫一啲大數目嘅時候，會用逗號（，）三個位、三個位咁分隔（由個位數數起），例如四百萬就寫4,000,000。所以1,000就係最細而又可以用到呢個符號嘅數。視乎文化，歐洲有啲地方（例如西班牙）會用點（.）嚟分隔，用逗號嚟做「小數點」。

常見用途
錢
一千蚊喺好多地方都係銀紙嘅其中一種面額。喺香港，一千蚊紙係市面上最大面額嘅銀紙。
電話號碼
因為個數易記，有時可能會俾人攞嚟做電話冧巴，例如喺香港，1000係電訊盈科嘅綜合熱綫。
詞語或詞句
喺中文入面，個「千」字好多時都會用嚟比喻多、大、遠之類嘅意思，或者用嚟強調一啲嘢，亦可以係一種誇張嘅手法。例如「千言萬語」、「千里眼」、「千方百計」、「千祈唔好咁做」等等。
殷樺花園

殷樺花園（英文：Blessings Garden ）係香港西半山一個住宅項目，由新世界發展發展。一期喺羅便臣道95號，二期喺干德道56號。
殷樺花園附近有雍景台。有好多名人住喺度，例如藝員薛家燕。呢個屋苑有基本設施同埋充足休閒空間，室外游泳池、多用途運動場同平台花園等。大部份單位面積約1105平方呎，有3間睡房，2間浴室。由富城物業管理有限公司管理，G4S負責24小時保安。

屋苑重大事件
2021年3月13號，政府刊憲將中西區指明「受限區域」，包括殷樺花園第一期同埋干德道56號殷樺花園第二期住所人士，要接受武漢肺炎強制檢測。強檢喺3月14號朝早約九點完成封區行動，搵唔到確診個案。
周克琦

周克琦，台灣激進親北京派共和黨主席兼333政黨聯盟成員。
佢同其他激進親北京派嘅政黨關係唔錯，曾經出席活動支持台灣親北京政黨台灣生產黨。
佢被控接受境外敵對勢力資助，喺2022年中華民國直轄市長同縣市長選舉期間喺君悅飯店舉辦「世界民主運動大會」時抗議，依反滲透法起訴。
另外，佢喺2023年投入總統大選連署參選，擔任藍信祺副手，但之後周克琦被指控，向21位民眾用每份200元價格收購連署書。判刑3年，併科200萬罰金、褫奪公權5年。
藍信祺

藍信祺（1964年9月28日—），臺灣人，生於臺北市，籍貫山東。2016年召開記者會自行稱帝，號宇宙無體黑龍上帝、世界臺灣皇帝、大日昭明皇帝、「全人類唯一合法、民主憲政國家統治政權宇宙原體上帝本人」等。
許有為

許有為，香港親中派政治人，民建聯黨員，任職招商局集團。
2023年香港區議會選舉後被政府委任做觀塘區議員。

政治立場
佢係香港親中派成員，支持排除異見嘅所謂愛國者治港。
831決定

831決定，又叫831框架，全名叫《全國人民代表大會常務委員會關於香港特別行政區行政長官普選問題和2016年立法會產生辦法的決定》，係中華人民共和國全國人民代表大會常務委員會喺2014年8月31號通過對香港2017年政改方案決定咗嘅框架。當中2017年行政長官嘅產生辦法涉及「三落閘」：
提名委員會人數、構成同產生辦法要跟返第四任行政長官選舉委員會嘅人數（1,200人）、構成同產生辦法；
唔實行公民提名同政黨提名，行政長官參選人要攞到過半數提名委員會委員支持先至可以做候選人；
候選人限2到3名。
另外，2016年立法會嘅產生辦法亦唔會變動。
831決定雖然表面允許香港公民選出下一任行特首，但隱藏嘅規則係，會先由提名委員會替北京把關特首人選，這使得泛民主派或者北京唔鍾意嘅人，喺提名階段成為候選人嘅機率為，候選人嘅資格門檻比起之前特首選舉大幅度提高。

影響
「831決定」同泛民主派提倡嘅「真普選」有好大距離，泛民主派擔心今次接受咗，就以後都無得再改，所以寧願唔要，維持現狀。呢件事亦直接導致同年9月底爆發雨遮革命，不過呢場社會運動最後失敗告終，當局仍然按「831決定」嘅框架制訂政改方案提交立法會表決，結果喺大批建制派議員唔喺位嘅情況下被大比數否決。
雖然呢次政改搞唔成，但「831決定」未有因為咁而失效，當下一次搞政改，仍然受到「831決定」約束。不過，隨住2021年人大未經諮詢或香港人同意，通過咗「311決定」，大幅修改香港選舉制度，「831決定」變相已經唔再有效。
鍾鈺精

鍾鈺精（Emily Chung，1983年6月26號—）係前香港無綫電視基本藝人合約女藝員，2004年入行，讀過第9期舞蹈藝員訓練班，曾經做過2006年遊戲節目《一擲千金》嘅「千金小姐」。佢亦做過《萬千星輝頒獎典禮》嘅頒獎小姐同拍過唔少電視劇。
袁偉豪

袁偉豪（英文：Yuen Wai Ho, Benjamin，1981年5月11號—）係香港男演員，邵氏兄弟前藝人，無綫電視旗下藝人，籍貫東莞，做過人體素描模特兒。老婆係《2016年度香港小姐競選》「友誼小姐」得主兼無綫電視藝人張寶兒。

軼事
袁偉豪喺參選香港先生前已經有唔少幕前嘅演出，因為演出機會愈來愈少，所以都做過送貨員。
由於袁偉豪喺1998年拍過維他奶廣告，所以佢喺參選香港先生嗰陣，一直被報刊傳媒叫佢做「維他奶仔」。
袁偉豪喺2018年7月出咗本「個人影集」《Benontheroad》。
掃視

掃視（英文：saccade）喺視覺研究上係指對眼由一個位置快速噉移去另一個位置，期間冇喺任何一個眼經過嘅位置上逗留超過若干毫秒，而一次掃視嘅起點同終點都有出現視覺固定。
基爾普埃獅子

基爾普埃獅子（英文：Colegio Los Leones de Quilpué）係智利基爾普埃嘅職業籃球球會，依家打緊智利國家籃球聯賽。
林希靈

林希靈（粵拼：lam4 hei1 ling4，英文：Agnes Lam，1989年3月15號—）係香港女主持、演員同模特兒，做過無綫電視藝員，當時主要工作係做無綫娛樂新聞台主播（中文：主播）、細路節目《Think Big天地》、《Think Big 大明星》同《猩猩補習班》主持，同埋《東張西望》主持。

簡歷
林希靈喺香港出世，中學讀庇理羅士女子中學，及後去加拿大讀高中。喺加拿大多倫多大學完成學業後返香港，參加無綫網絡電視人才招募活動而加入無綫電視。
林希靈初頭做收費電視節目主持，2015年開始亮相免費電視做細路節目。
2021年12月31號宣佈離開無綫電視，專注發展飲食生意，並計劃同同一日離巢嘅黃愷怡一齊經營YouTube頻道。
林希靈老公係ViuTV藝員陳安立。
鄭嘉雯

鄭嘉雯（Karman Cheng，1982年4月4號—）係香港女演員。佢係加拿大唐人，響2006年參選過香港小姐競選，落選之後加入無綫電視，開頭做無綫娛樂新聞台主播（中文：主播），之後做過節目主持，亦拍過劇集，譬如《愛回家》。
鄭嘉雯喺2012年12月同香港晨曦足球隊班主周志豪拉埋天窗，2013年12月生咗個仔。
2026年FIFA世界盃南美洲區外圍賽

2026年FIFA世界盃南美洲區外圍賽會係2023年9月7號至2025年9月期間進行。

積分榜
最後更新：2024年11月19號。 資料來源：FIFA排名規則：排名準則備註：
屙尿

屙尿，學術叫排尿，就係生物將體內嘅液體廢物（尿）由膀胱收集，至運到尿道口整出體外嘅過程。人一般會去廁所屙尿，如果喺忍唔住、控制唔到嘅情況下屙尿，就叫做瀨尿。

人類屙尿方式
女人同男人用唔同嘅方式屙尿，咁係因為佢哋嘅尿道開口構造唔同——男人用條脧排出尿液，女人就用個陰部屙尿。

女人
如果女人用座廁，通常會坐喺度屙尿
女人用閪屙尿過程，可以見到涿尿從好細嘅尿道口噴出嚟，屙嘅時候會有殊殊聲
有啲女人會怕污糟，所以用半踎姿勢屙尿
企喺度屙尿嘅女人
女人嘅尿道開口喺陰唇（中文：陰唇）入面，唔似男人咁樣同個身體有一段距離，而且尿道嘅方向向下，而屙嘅時候會有殊殊聲。如果女人企喺度屙尿，陰唇會好易打亂尿流，令啲尿唔再集中，而係向各個方向亂噴，搞到啲尿會整污糟條褲、條裙同埋身體。加上女人嘅尿會自然咁向下流，通常會指向下身衣物度，如果企喺度屙尿就會瀨濕條裙或者條褲，所以女人屙尿嘅姿勢通常有三種：坐低屙尿、半踎屙尿，又或者踎低屙尿，令啲尿向前下方噴。好少女人會企喺度屙尿，但事實上並唔難掌握。佢哋只需要將腰同埋膝頭哥彎曲，擘開大髀，用手指擘開陰唇同埋控制尿流嘅角度，咁樣涿尿就會迅速而集中咁流出。另外亦有女人話陰部脫完毛之後屙尿會失控，因為陰毛能夠將尿集中於同一個方向流出。女人屙完尿之後會用紙巾抹乾啲尿，以免有細菌感染嘅問題。如果冇紙巾喺身，都會將下身蹬幾下，揈乾淨啲尿，以免殘留喺陰部嘅尿整污糟底褲，令底褲有臭味。

男人
男人用脧屙尿過程
由於男人屙尿嘅器官——脧有易於彎曲同凸起嘅特點，所以男人控制尿流易過女人，令企喺度屙尿唔成問題。事實上，大多數男人都企喺度屙尿。如果有長包皮，尿流就唔會筆直，而係變得更加粗同緩慢，而且殘餘嘅尿容易滴落。如果包皮割咗或者唔覆蓋尿道口，篤尿就會筆直而集中，並且尿流速度會同佢離開尿道嘅時候相同。男人屙完尿通常會揈幾下條賓周，或者輕輕撳下，咁就可以屙埋殘留喺包皮裏面嘅尿。男人條褲通常有拉鏈，噉男人唔使除褲都可以攞條嘢出嚟屙尿。冇拉鏈嘅男裝褲通常有彈性腰帶，男人可以將條褲拉低少少就屙尿。有啲男人會坐低或者踎低屙尿，如果唔係要屙屎，呢啲男性通常係屬於外生殖器畸形或者受傷而唔可以企喺度屙尿，或者純粹係唔想整污糟個廁所。

傷後屙尿
如果女人啲泌尿器官損傷或者畸形，醫生可能會插條導尿管入去佢哋尿道入面，或者喺身體上開個新嘅窿做尿嘅出口。如果男人俾人切咗條嘢，咁佢哋就要好似女人咁踎低屙尿。
閪

係女人嘅外生殖器官同泌尿系統開口；「閪」亦可以解其他構造與人相似之動物嘅對應器官。

結構
以人嘅嚟計，閪由陰阜、陰蒂、大陰唇、小陰唇、尿道口、陰道同前庭大腺構成。呢啲結構同屙尿、性行為同生育有關。

語文
内文：陰部
「閪」係個用嚟寄音嘅新造字，係當今坊間最常見嘅寫法；字典辭書多數奉屄為正寫（呢個寫法喺其他種類嗰啲中文好常見，意思完全對應，不過個音嘅源流有啲唔妥。），然而有認為「㞓」先至係本字嘅學説（對照多地中文，其發聲匹配，不過意義甚多，懷疑只係個更古老時就被假借咗嚟用嘅字。），又有考究指係「溪」先至啱（此理論提及象徵用法同變音過程等，源流曲折。）；無疑係新造字嘅重有「𡚦」同「𨵆」；其他近音假借嗰啲固有字包括「西」同「系」。
雖然現時社會興用官話科學用詞或委婉語，例如「生殖器」、「陰部」、陰户同陰門嚟代替「閪」，以傳遞原意，但係「閪」喺粵語之中並冇變得唔流行，繼續被借嚟表達激烈或／及負面情緒，然而經常被視為粗口，啲人喺莊重嘅場合會避用。
攋尿

攋尿（俗寫：瀨尿），學術叫尿失禁，有可能係種病。有啲忍得太耐，太急尿嘅人會忍唔住而攋尿，而病人就會控制唔到自己幾時屙尿。因為攋尿好羞恥，攋尿嘅人通常都會好避忌畀人知道自己忍唔住攋咗。但係，因為啲尿係通過私隱部位（男人條陰莖同女人個陰部）瀨出嚟，所以近年亦都有啲人鍾意瀨尿嘅羞恥感，甚至會為咗滿足性慾而專登瀨尿，漸漸發展成一種性癖好──戀尿癖。
瀨緊尿落底褲同牛仔褲嘅女人
瀨咗尿嘅女人
方駿釗

方駿釗（英文：Dave Fong Chun Chiu，1966年10月21號—），人稱方包，香港男性劇集監製及節目主持、而家係香港無綫電視監製兼戲劇組演員，佢喺香港出世，祖籍中山、澳門。

入行同埋演藝事業
方駿釗先後喺培僑中學、觀塘官立中學同香港理工大學畢業。1991年第4期無綫電視藝員訓練進修班畢業。1970年代以香港佳藝電視出道、其他時間佢幫過無綫電視、亞洲電視（包括前身麗的電視）、佳藝電視同香港電台電視部拍攝《獅子山下》系列等。
仿譯

仿譯（英文：calque）係一種語言學現象，講緊某種語言嘅使用者翻譯外語字詞或者短語嘅一種方法。仿譯唔係單純借用外語詞彙咁簡單，而係將個詞彙嘅形態素逐部分直譯，保持原有結構但用本地字詞表達。用粵語中文嚟想像嘅話，想像要借英文 world view 一詞，
world 直譯做世界
view 直譯做觀點，或者就噉觀。
形成世界觀呢個仿譯產物。
返璞詞

返璞詞（英文：Retronym）係語言學概念，指有概念發展或者科技進步之後，有需要為原有嘅事物創造新字詞或者加入新嘅描述，以區別舊同新嘅概念。呢種現象常見於社會或者科技發展，用嚟解決歧義同含糊嘅問題。
舉個具體例子，landline phone（固定、駁咗線嘅電話）係一隻返璞詞，喺手提電話普及之前，電話實係駁咗線嘅，所以當時冇必要講明係固定嘅電話，但係手提電話普及之後，啲人就發覺成日有必要講明自己講緊嗰部電話係咪固定，就出咗隻返璞詞。

背景
返璞詞嘅出現，反映語言會隨住文化同科技變遷而進化，滿足人類溝通嘅需要。返璞詞喺語言演化同社會語言學研究當中有重要意義，有助學者理解語言點樣適應新事物嘅需求。
艾青

艾青（Ai Ch'ing或者Ai Qing，1910年—1996年5月5號），原名蔣正涵，號海澄（Chiang Hai-ch’eng或者Jiang Haicheng），係中國新詩詩人。佢曾經用筆名莪加、克阿、林壁等等。佢來自浙江金華。

生平
佢1929年到1932年留學法國，學雷諾亞（Renoir）同梵高（Van Gogh）嘅畫，馬也哥夫斯基（Mayakovsky）同維哈倫（Verhaeren）嘅詩，亦學過康德（Kant）同黑格爾（Hegel）嘅哲學。
之後返上海，因為反國民黨接去坐監，就響坐監呢段時間，佢就作咗佢個筆名。因為佢好憎蔣介石，但同佢同姓，所以寫到草花頭就停咗，打個交叉就算，變成艾字，再將個海澄變做青，自此就叫做艾青。
1935年出冊，無幾耐日本打到嚟，就四圍避。1940年到重慶，做育才學校文學系主任，之後又去延安，同陝甘寧邊區文化協會做嘢。1944年，得到模範工作者獎章，入埋中國共產黨。
1958年，百花運動將佢打做右派，放佢去黑龍江農墾農場做嘢，1959年再放去新疆石河子墾區，連作品都出唔到版。要到1978年先出到版，1979年先平反到。
1980年，佢再次去法國。1985年，法國總統密特朗（François Mitterrand）頒個藝術及文學勳章（Chevalier des Arts et Lettres）司令（commandeur）勳章畀佢。
香港離島

香港離島（英文：Outlying Islands, Hong Kong）原意係指香港新界嘅各個島，亦即係香港島（同佢附屬島嶼）以外香港所有嘅島，陸路唔可以直接去到，一般要靠渡輪或者街渡出入。
1980年代開始，政府將大部份大嶼山聯同香港西南面同南面嘅離島劃做一個政區，叫離島區，但離島區包括唔晒所有香港離島，其餘離島主要分佈喺西貢區、大埔區同北區。
朱溫

朱溫（852年12月9號—912年7月18號），又叫朱全忠、朱晃，係後梁開國皇帝，後世叫佢做後梁太祖。

唐朝時期
佢本來跟黃巢反大唐，中和二年（882年）九月，朱溫睇見黃巢形勢越嚟越唔掂，就歸順大唐，之後朝廷賜佢新名「全忠」。
883年三月，朝廷封朱溫做宣武節度使。884年五月，河東節度使李克用喺追擊完黃巢之後返去汴州補給嗰陣，朱溫請李克用入城招呼佢，李克用飲醉咗之後講咗啲嘢得罪咗朱溫，於是朱溫喺宴會完咗之後就派兵偷襲李克用班人，李克用雖然走甩咗，但係同佢一齊嚟嘅人就死咗成三百幾人，之後李克用同朱溫就勢成水火。
884年九月，朝廷封朱溫做沛郡侯。光啟二年（886年）改封做沛郡王，同年又改封做吳興郡王。
龍紀元年（889年）二月，朱溫將作反多年嘅秦宗權送去京師。三月，朝廷封朱溫做東平王。
天復三年（903年）二月，唐昭宗封朱溫做梁王。
904年正月，朱溫殺咗宰相崔胤。同年八月，朱溫派人殺咗唐昭宗，之後擁立李柷繼位，就係唐哀帝。
905年，朱溫喺親信李振鼓動下，喺滑州白馬驛（今河南省滑縣境內）一日做瓜咗僕射裴樞、新除靜海軍節度使獨孤損、右僕射崔遠、吏部尚書陸扆、工部尚書王溥、守太保致仕趙崇、兵部侍郎王贊等「衣冠清流」三十幾人，投屍於河，史稱「白馬驛之禍」。

後梁時期
大唐天祐四年（907年）四月，朱溫改名做朱晃，同月廢唐哀帝篡位，起國號「大梁」，史稱「後梁」，改元開平，正式開始咗五代十國時期。
喺佢做皇帝嗰陣，幾重視農業發展，下令兩稅法之外唔准妄有科配，並曾經因為侄仔朱友諒（衡王）唔體恤災民卻進獻瑞麥一莖三穗而罷免朱友諒嘅官職；但係因為連年打仗，民不聊生，開平四年（910年）發生柏鄉之戰並戰敗，同晉王李存勗牙齒印加深。晚年宮廷內陷入權力鬥爭。
朱溫生性狼死，殺人如草芥。元貞皇后在世時尚能勸止，死後就變咗大墨魚（鹹濕佬），甚至亂倫，包括新抱都要入宮侍寢。
乾化二年（912年），朱溫畀三仔朱友珪隊冧，終年61歲，在位6年。
冲遊泰國

《冲遊泰國》（英文：Thai Rogered）係香港電視廣播有限公司嘅遊埠節目，由胡慧冲做主持，介紹實用泰國遊埠資訊。呢個亦係J2同後繼嘅TVB Plus當中最長壽嘅遊埠節目系列，由2016年一路拍到而家，

各輯節目
節目有十輯：
第一輯喺2016年11月25號開始到2017年3月17號香港時間逢禮拜五20:30到21:00喺J2播；
第二輯喺2017年4月21號到9月1號同一時段播；
第三輯由2018年1月26號到6月8號喺同一時段播；
第四輯由2018年8月24號到2019年1月4號喺同一時段播；
第五輯由2019年7月26號到12月13號喺同一時段播；
第六輯《疫後冲遊》由2021年5月3號到6月4號逢禮拜一、二、四、五21:30到22:00播；
第七輯由2022年9月5號到9月30號逢禮拜一到五22:30到23:00播。
第八輯由2023年2月6號到3月3號逢禮拜一到五22:30到23:00播。
第九輯由2023年11月6號到12月1號逢禮拜一到五22:30到23:00播。
第十輯由2024年10月28號到11月15號逢禮拜一、二、四、五20:30到21:00喺TVB Plus播。

節目調動
第一輯
2017年1月27號：由於播賀年節目《福星報喜兄弟幫》，所以停播一次。
第三輯
2018年2月16號：由於嗰日《娛樂新聞報道》加長到一粒鐘，所以順延到21:00-21:30播。
馮允謙

馮允謙（英文：Jay Fung；1988年2月22號—）係香港唱作人，無綫電視前藝員。佢喺香港出世，歲半同屋企人移民加拿大愛民頓，喺亞伯達大學畢業，2011年返香港參加無綫電視歌唱比賽《超級巨聲3》，之後加入無綫電視，主要都係唱歌。

演出
呢個表唔完整，歡迎加料。
黃梓樂

黃梓樂（英文：Sean Wong，2012年11月5號—），香港男童星，2018年出道，曾經參與微電影、廣告、MV等演出。2022年於ViuTV劇集《940920》飾演主角余家聰童年，為觀眾所熟悉，同年成為兒童電影《留聲》主角。佢亞哥黃梓賢亦係童星。
顏子菲

顏子菲（Belinda Yan，1986年3月27號—）係香港藝人，南京出世，13歲移民加拿大，2006年參選多倫多華裔小姐攞亞軍，2008年參選亞洲小姐攞亞軍兼最上鏡小姐，之後做亞洲電視藝員，到2014年恢復自由身，主要拍電影。

演出
呢個表唔完整，歡迎加料。
大白鯨超級運輸機

喺2014年法國圖盧茲航展期間做飛行演示嘅大白鯨超級運輸機一號機。



發動機
兩部通用電氣CF6引擎
大白鯨超級運輸機（正式編號空中客車/SATIC A300-600ST）係歐洲空中客車工業以A300客機為基礎改造而成，主要用來運送飛機半成品嘅特種運輸機。

特徵
大白鯨超級運輸機雖然名義上係A300-600R嘅衍生機型，但係除徂機體底部同主翼之外，其他所有部份都重新設計過：為徂裝得落廣體客機（例如A330同A340）嘅半成品，國際特殊飛行器運輸公司為爾種超級運輸機設計徂一個圓筒形嘅超大機身；而為徂配合超大機身帶來嘅空氣動力狀況，設計師加大徂超級運輸機嘅垂直尾翼同水平尾翼，重喺水平尾翼嘅末端加裝徂垂直安定面，以增加飛行穩定性。

性能諸元
運送飛機機頭半成品嘅大白鯨超級運輸機。

歷史
運送飛機機身半成品嘅大白鯨超級運輸機。
運送國際太空站組件嘅大白鯨超級運輸機。
空中客車係歐洲飛機製造商聯合組建嘅企業，因此空中客車飛機嘅部件，係先由分散喺歐洲各地嘅廠房組裝成半成品，然後再運到法國圖盧斯或者德國漢堡嘅總裝廠房道進行總裝嘅。空中客車早期試過用公路或者鐵路運輸爾啲半成品，但係成本高不但止，效率亦都好低。於是喺1972年，空中客車由美國太空總署接收徂四架「超級彩虹魚」運輸機，專門用來空運半成品。
到徂20世紀90年代，空中客車接到嘅生意越來越多，但係四架超級彩虹魚運輸機就日益老化，已經越來越跟唔上空中客車嘅需求。於是空中客車決定開發一種自己嘅超級運輸機。同為空中客車成員企業嘅法國宇航集團同德國戴姆勒－奔馳航太集團共同組建徂一間子公司「國際特殊飛行器運輸公司」（英文：Special Aircraft Transport International Company），專門負責研發同製造爾種新飛機。設計完成之後，由西班牙飛機製造公司負責製造機身底部同垂直尾翼、德國易北飛機製造廠負責製造貨艙、英國咸保航空結構集團同德國多尼亞飛機製造廠負責製造機頭嘅一體成型掀罩式貨門、法國立迪哥耶夏飛機製造廠負責製造駕駛艙、法國芝隆德軍機維護及保養集團負責最後總裝。第一架新飛機喺1992年9月開始製造，1994年9月第一次試飛，喺經過徂335個鐘頭嘅試飛之後，喺1995年10月25號獲得法國政府嘅適航證書,1996年1月投入商業運營。由於新飛機嘅外型好似一條白鯨，所以好快有徂「大白鯨」爾個花名。
喺大白鯨一號機得到適航證書之後，空中客車又先後製造徂四架大白鯨超級運輸機。為徂更有效恁運營爾五架超級運輸機，喺1996年，空中客車將國際特殊飛行器運輸公司改組為「空中客車國際運輸公司」，除徂運輸飛機部件同半成品之外，重開始對外提供貨運包機服務，先後運輸過貨船化學品儲存罐同國際太空站補給模組等超大件貨物。其中最出名嘅一次任務係1999年受命運送盧浮宮博物館嘅鎮館之寶之一，法國畫家歐振·德拉古魯華嘅畫作《自由引導人民》去日本東京國立博物館展出——為徂慶祝今次非凡嘅任務，空中客車特登將放大徂嘅《自由引導人民》噴徂係執行今次任務嘅大白鯨三號機機身兩邊。
空中客車國際運輸公司原本預計：全球各地重需要起碼20架大白鯨來滿足運輸超大件貨物嘅需求。可惜嘅係，大白鯨運輸機雖然載貨量把炮，但係偏偏航程唔夠長，飛歐洲各國無乜問題，但係就跨越唔到任何一個大洋，於是喺五號機出徂廠之後，爾種超級運輸機就無再收到過任何訂單。而大西洋另一邊嘅死對頭波音集團亦都照版煮糊，以波音747貨機為基礎製造徂四架波音747-400夢幻運輸機，主要用來運輸波音787客機嘅機身部件。

大白鯨XL
内文：大白鯨XL
2014年7月，空中客車宣佈將會以A330-200F貨機為基礎，結合A330-300嘅部份設計，研製新一代嘅大白鯨超級運輸機「大白鯨XL」。新嘅大白鯨XL唔單止有更大嘅貨艙，重會重新設計包括機尾同垂直安定面在內嘅好多個機身組成部份。
西奧文·獲士文

西奧文·亞伯拉罕·獲士文（英文：Selman A. Waksman；1888年7月22號—1973年8月16號）係猶太裔嘅美國生物化學家同微生物學家，佢發現徂鏈黴素同第啲抗生素。

生平
1888年喺烏克蘭西部生於一個猶太裔家庭，1973年喺美國馬薩諸塞州過身。
失效安全

喺工程學上，如果話一個系統係特登設計到失效安全（粵拼：sat1 haau6 on1 cyun4；英文：fail-safe），即係指佢有故障局部或者完全喪失功能嗰陣，都仲能夠做到保護人、財產同數據免受傷害。
例如一架汽車，架車設計到有返咁上下硬淨，架車就算失控撞車（故障局部或者完全喪失功能），架車都唔會變形變得太犀利，坐喺入面嘅人同財產唔會受大傷害－就算係達致失效安全。
錢鏐

錢鏐（鏐讀劉，粵拼：cin4 lau4；852年3月10號—932年5月6號），係吳越開國國王，907年到932年在位，跟廟號叫吳越太祖（ng4 jyut6 taai3 zou2），謚號武肅王。
黃子桓

黃子桓（Edmond Wong，1978年11月2號—）係香港電影編劇，2003年入行，頭一個劇本係《非典人生》，2018年頭一次監製電影《古宅》。佢亦係電影人黃百鳴個細仔。

作品
呢個表唔完整，歡迎加料。
反起跑線聯盟

《反起跑線聯盟》（英文：The Parents League ）係香港電視娛樂製作嘅電視劇，由劉偉恒執導，梁詠琪、潘燦良、周家怡同強尼主演。套劇用幼稚園做背景，主題環繞住想仔女贏喺起跑線嘅「怪獸家長」，講反對同支持嘅家長喺校園入面嘅理念之爭。套劇喺2021年9月開拍，喺2022年3月21號起逢禮拜一到五21:30-22:30喺ViuTV播。製作特輯《反起跑線聯盟製作特輯 家長谷》喺3月19號禮拜六晚21:30-21:45播。

角色一覽
註：呢套劇片尾只列出演員名而無列角色名，要靠劇中對白等資料去搵返角色名。

軼事
呢套劇係梁詠琪繼2006年無綫電視嘅《老馮日記》後再次演出電視劇，亦係佢頭一次擔正主演。
呢套劇主題曲《You & Me》被安排喺片尾播，而插曲《樂悠悠之歌》（同時係劇入面嘅「樂悠悠幼稚園」嘅校歌）就被安排喺片頭播。
呢套劇係ViuTV劇集當中繼《婚內情》同《理想國》頭11個單元後，再一次喺片尾只係列出演員名而無列角色名。
翁子光

翁子光（Philip Yung，1979年3月23號—）係香港電影編劇同導演，1998年開始參與影視製作，2009年自編自導第一套電影長片《明媚時光》，憑電影 《踏血尋梅》攞2016年香港電影金像獎最佳編劇。

作品
呢個表唔完整，歡迎加料。
意猶未盡

《意猶未盡》係香港歌手蘇永康嘅唱片，喺2001年2月16日推出。
宏寰文化傳播

宏寰文化傳播係一間總部設喺香港嘅公司，屬於宏寰集團旗下。
公司亦有參與電影投資、製作同發行。旗下電影院線有ACX院線，位於北角北角匯。
土衞三十

土衞三十（Thrymr）係土星嘅其中一粒衞星，平均直徑約莫7公里，響2000年發現。
得寵先生

《得寵先生》（An Abandoned Team），前名《狗轉人生》，係套港產片，由李志偉、何英毅執導，鄭丹瑞、盧慧敏、馮允謙、黃正宜同廖子妤主演，喺2024年11月28號上畫。故仔用流浪狗做題材。

故事大綱
60歲臭脾氣嘅獨居長者任春佳（鄭丹瑞 飾）決定上山尋死，好彩臨死嗰陣被流浪狗燒腩發現，引領動物義工鄧悅娜（盧慧敏 飾）救佢脫險。燒腩令原本討厭狗嘅佳叔對流浪動物改觀，入咗悅娜搞嘅動物中心「汪之家」做義工幫被遺棄嘅動物。悅娜亦幫佳叔解開同個女任素儀（廖子妤 飾）積壓廿幾年嘅心結。正當佳叔以為人生將要重回正軌嘅時候，佢住緊嘅村莊卻突然發生幾十隻流浪狗被毒殺事件……

名
套戲早喺2016年開始籌備，最初係叫《南丫拯狗隊》，到2021年準備開拍嗰陣，戲名改叫《遺棄人生》（英文戲名An Abandoned Team，之後維持未變），到2023年正式開拍嗰陣，再將中文戲名改叫《狗轉人生》，最終到2024年臨上畫前，將中文戲名定名《得寵先生》。
領角鴞

領角鴞（Otus lettia）係一種廣泛分布喺亞洲東南部至東部嘅貓頭鷹。
申紮

申紮（威利轉寫：shan rtsa rdzong, 藏文拼音：ཤན་རྩ་རྫོང）係中華人民共和國西藏那曲嘅一個縣。
中年好聲音2

《中年好聲音2》（英文：Midlife, Sing & Shine! 2），係香港無綫電視嘅歌唱比賽節目，《中年好聲音》第二季，由車婉婉主持。
前奏節目《中年好聲音2 Ready! Go!》喺2023年9月3號禮拜日22:00到22:30喺翡翠台播出，而正式比賽就喺同年9月10號開始逢禮拜日21:00到22:30喺翡翠台播出；2024年1月7號開始改為逢禮拜日20:30到22:00播出，播到3月17號誕生總決賽七強。總決賽《中年好聲音2登峯之戰》喺3月24號禮拜日20:00到22:30播出。
同上季一樣，節目公開招募35歲或以上嘅人參加，而呢一季篩選出108位入圍參賽者，當中比較出名嘅參賽者包括曾經喺ViuTV《全民造星III》攞第9名嘅歌手黃劍文、曾經喺無綫電視《超級巨聲》攞第5名嘅歌手劉威煌、前ViuTV藝員羅沛琪、前亞洲電視藝員戚黛黛、前無綫電視藝員郭栢榮、前歌手陳蒨葶等等。
比賽最後由古淖文、譚輝智同顏米羔分別攞冠、亞、季軍，而譚輝智同時攞到「觀眾最愛好聲音」。
比賽完後另外有一集特別篇《中年好聲音2 紅白大戰》，由男女選手各九位（另由《中年好聲音》嘅周吉佩同支嚳儀分別擔任領隊）進行男女比併，喺2024年4月14號禮拜日21:15到23:15播出。

節目調動
2023年10月1號：由於20:40-21:35播《國慶煙花耀香江》，所以改到21:35-23:05播。
2023年11月19號：由於播《萬千星輝賀台慶》，所以停播一次。
2024年1月14號：由於播《萬千星輝頒獎典禮2023》，所以停播一次。
香港避風塘一覽

以下係香港避風塘嘅一覽。名單係根據香港法例第 548E 章《商船（本地船隻）（避風塘）規例》而定。
長洲避風塘

長洲避風塘（英文：Cheung Chau Typhoon Shelter）係香港一個避風塘，喺新界離島區長洲西部沿岸。避風塘佔地50.0公頃，只係畀作業船隻用。
開口夢

開口夢，學名夢囈，係一種睡眠失調現象，具體表現為瞓著覺之後開口出聲，出嘅聲可以係短暫而模糊嘅聲音，到長時間嘅似講話非講話嘅聲音。
1966年，一項針對發開口夢同遺傳之間嘅研究指出：
父母成日發開口夢，佢等嘅仔女都有可能成日發開口夢；
父母兩個人都無發開口夢嘅病史，仔女都有可能發開口夢，但係唔咁頻繁；
大部份參加研究嘅父母，都係喺細個或者後生嘅時候開始發開口夢嘅，之前重完全無病史。
陳紀澄

陳紀澄（英文：Tania Chan，2002年12月20號—）係香港ViuTV選秀真人騷《全民造星IV》參賽者，落選後同另外幾位參賽者自組女團「Lolly Talk」。

簡歷
陳紀澄中學讀瑪利曼中學，大學讀香港理工大學。佢中三加入香港舞團「Cinq HK」，翻跳K-pop舞蹈。2019年佢代表中國參加韓國JTBC電視台舉辦嘅K-Pop舞蹈比賽節目《Stage K》，攞第三名。2021年佢參加香港ViuTV選秀真人騷《全民造星IV》，晉級60強後止步，之後加入咗參賽者自組女團 「Lolly Talk」。
2023年，佢第一次參與團歌《二人限定故事》嘅填詞。

MV演出
想搵團體名義嘅MV演出，請睇Lolly Talk。
2021年：全民造星IV《前傳》MV 2021夏の三部曲：女團の駅
宋雯

宋雯（Wendy Song，1985年8月4號—）係前香港無綫電視女藝人，2013年簽無綫電視。2019年解約。
宋雯可以話係出身於電視世家，父母都係電視導演，讀小學時就做學校藝術團骨幹。11歲入武漢市藝術學校讀書，其中有四年時間學古典舞，另外兩年主修戲劇表演。2002年畢業之後，憑住優異成績被香港演藝學院錄取，主修音樂劇舞專業。2007年畢業嗰陣，唔單止攞到香港音樂劇協會頒發嘅獎學金，重俾香港迪士尼樂園錄取為首席歌唱員，喺「米奇金獎音樂劇」劇場飾演女主角Bebe。2013年同無綫電視簽約為合約藝人，娛樂新聞台主播。
蘇凱倫

蘇凱倫（英文：Helen So，So Hoi Lun，1999年—）係香港女藝人，2021年做咗太陽娛樂旗下藝人，同年憑參加ViuTV戲劇節目《YOLO的練習曲》而開始畀人認識，2023年用歌手身份正式出道。

簡歷
蘇凱倫自細鍾意歡中國舞同鋼琴，後嚟踏入演藝行業，用演員同模特兒嘅身份遊走喺各種廣告同影視媒體。佢參與過幾套音樂作品拍攝，曾經參演AGA 《Miss u Goodbye》MV，並喺2020年出演ViuTV嘅節目《YOLO的練習曲》。
蘇凱倫喺2023年正式用歌手身份出道，推出頭一隻支單曲《中二宅急便》。
何榛綦

何榛綦（Natalie Ho，2003年8月21號—），原名何敏華，係香港女歌手，女子組合Strayz成員。

簡歷
何榛綦早喺11歲就已經加入家燕媽媽藝術中心，做過兒童女團Honey Bees嘅成員。佢2021年參與ViuTV搞嘅真人騷選秀《全民造星IV》，最後攞到第14名，未有獲邀加入官方女團。不過佢之後獲趙展彤邀請加入第二個由《造星IV》參賽者自組組合Strayz，做咗其中一位成員。佢喺2023年3月21號推出第一首個人單曲《Time To Fly》。

音樂作品
想搵所屬團體STRAYZ名義參與作品，請睇「STRAYZ § 音樂作品」。

音樂會
想搵所屬團體STRAYZ名義參與作品，請睇「STRAYZ § 音樂會」。
2023年："Happy Moments at ELEMENTS" 音樂會
Strayz

Strayz（又寫做5trayz）係香港一個女子歌唱組合，2022年4月埋班，係繼Lolly Talk後第二個由ViuTV選秀節目《全民造星IV》嘅參賽者自發組織嘅偶像組合，5位成員都係《全民造星IV》二十強選手。佢哋2022年7月13號發佈頭一首團歌《Stray》。

音樂作品
註：個人名義作品，請參閱成員個人頁面。

音樂會
註：個人名義作品，請參閱成員個人頁面。
2022年
6月25號：TIME'S UP Live
7月31號：花漾女生音樂祭
12月10號：新人大熱唱2022
12月25號：《反轉舊聖誕 2.0》演唱會（黃斯琪缺席）
12月31號：ECHO MUSIC FESTIVAL 2022 音樂節（黃斯琪、曾家瑩缺席）
2023年
3月5號：香港工程師週嘉年華閉幕表演
5月6號：《啟迪．愛》單車環港250KM挑戰 起步禮暨慈善音樂會（曾家瑩缺席）
7月29號：The Nextwave 沙灘音樂節
郭爾君

郭爾君（粵拼：gwok3 ji5 gwan1，英文：Alma Kwok，1995年2月26號—）係香港女演員同電視節目主持，有參與編劇同舞台劇幕後工作，亦有做模特兒同cosplayer，綽號「爾君貓」及「細貓」。

簡歷
郭爾君喺香港出世，2016年喺香港演藝學院戲劇學院畢業，畢業後一直以自由身演員身份從事演藝工作，出名舞台劇演出有2016年《偶然·徐志摩》嘅女主角林徽因。
2017年，郭爾君同廖子妤主持ViuTV遊埠節目《新世紀山陰戀事》而開始出名。同年年底喺嗰個台另一節目《回憶備份》中演出亦受人注目。

導演作品
2022年：《純愛 Wayback Machine嘅版面存檔備份》(Pet)
2024年：舞台劇《4.48精神崩潰》導演及主演與策劃。
嬴非子

嬴非子（？—前858年）是西周諸侯國秦國的開國國王，大駱的兒子，前858年之前在位。
曾淑雅

曾淑雅（粵拼：zang1 suk6 ngaa5，英文：Jumbo Tsang，1991年7月24號—），曾用藝名曾寶，係香港女藝人、演員同模特兒，喺2011年中國小姐（中文：中國小姐）（香港賽區）攞到冠軍兼「最具人氣獎」及「最上鏡小姐」，做咗三料冠軍，同年做過模特兒組合MI55成員。

簡歷
曾淑雅細個先後住過深水埗同慈雲山公屋，中學讀聖文德書院，學生時期已經做兼職模特兒搵錢，中學畢業後全職投入模特兒工作。
2020年開始曾淑雅加入無綫電視做節目主持（非合約藝員）。同年佢開始學習彈樂器Ukulele。2021年4月成為無綫電視經理人合約藝人。
2023年7月22號宣佈進入人生嘅新階段。
秦孝公

秦孝公（前381年—前338年），名渠梁，係戰國時期秦國的國王，前361年到前338年在位。
秦孝公以任用商鞅變法，使秦國強盛而出名。
澳門25個第一

《澳門25個第一》（英文：Macau 25 Best）係香港無綫電視嘅資訊節目，配合澳門主權移交25週年紀念而製作，由宋宛穎、洪永城主持，介紹澳門主權移交25年嚟創造嘅多個「第一」紀錄。節目由2024年11月2號到11月30號逢禮拜六20:30－21:00喺翡翠台播出。

節目調動
2024年11月16號：由於20:30-22:00播《獎門人台慶感謝祭2024》，所以改到22:00-22:30播放。
2024年11月30號：由於20:30-22:00播《尋夢琴澳》，所以改到22:00-22:30播放。
蘇州日本人學校斬人案

蘇州日本人學校斬人案（粵音：sou1 zau1 jat6 bun2 jan4 hok6 haau6 zaam2 jan4 on3）係指喺2024年6月24號晏晝四點幾嗰陣，江蘇蘇州虎丘區塔園路近住蘇州日本人外籍人員子女學校嘅新地中心巴士站嗰度發生嘅一單嘢。呢次事件造成1人死咗，2人整親。據報導話，事發嗰陣咁啱得咁蹺係放學時間，卅歲嘅日本僑民老母同佢個三歲仔企喺新地中心巴士站等緊校車接送，當校車揸埋嚟嗰陣，一個52歲中國男人無啦啦擸起把刀諗住拮向嗰對日僑母子，個中國男人先係搲住個三歲細路仔件衫，跟手𢬿把刀拮落佢個背脊。校車上54歲中國籍引導員胡友平睇到咁大件事，即刻用遮同埋手袋擋住唔畀個中國男人繼續攻擊，最嬲尾仲要同另一個的士司機夾手夾腳先至制服到個男人，但係點知喺過程當中胡友平亦都畀個中國男人拮咗幾嘢，送院之後都係救唔返就噉過咗身。而喺佢死咗後嘅第二日，日本國駐華大使館降半旗向佢致哀。
Boyscation Too

《Boyscation Too》係香港製作嘅男同性戀者配對真人騷節目，亦係香港無綫電視真人騷節目《仔仔一堂》嘅第二季，由一堂文化娛樂製作、王賢誌主持，之後由ViuTV買咗並喺2024年10月7號到11月1號逢禮拜一到五22:30至23:00播。節目招募咗十位男同性戀參加者，再加上兩位曾經喺《仔仔一堂》出現過嘅參加者，分別喺香港同印尼峇里一齊相處。
懷疑論

蘇格蘭哲學家大衛休謨（David Hume）嘅畫像，1754 年；佢係一個懷疑論者。
懷疑論（粵拼：waa4 ji4 leon6；美式英文：skepticism；英式英文：scepticism）係指一個人對已知嘅知識－就算係一啲俾人視為常識嘅知識－抱持懷疑嘅態度。非正式噉講，懷疑論者唔淨只會對政治、宗教、超自然同埋假科學等嘅嘢抱懷疑態度，仲會主張「俾主流人所接受嘅知識」好多時都只不過係一啲主觀、未必真確嘅觀念。懷疑論可以引申至泛指凡事都抱有懷疑、尋根究底嘅態度。
嚴格嚟講，懷疑論係一種知識論（思考知識本質嘅哲學子領域）相關嘅思想，大致上有得分做激進同溫和兩派：
激進派嘅哲學懷疑論者認為所謂「客觀嘅知識」或者「理性嘅信念」根本就係唔存在嘅，所以人類永遠都冇可能真正噉「知道」任何嘢，主張人類對於有爭議性嘅嘢淨係可以「唔作出判斷」；
溫和派嘅哲學懷疑論者就冇咁激，淨係會針著「任何知識都有不確定性」呢一點，主張人類永遠冇可能完全 100% 確實噉話自己知道任何嘢（睇埋科學哲學），尤其係針對一啲形而上學方面嘅問題，例如自由意志、來世同宗教等等，溫和派懷疑論者會話「因為缺乏充足嘅證據，唔能夠下定論」。
懷疑論俾人指係唔少重要思潮背後嘅力量，例如現代嘅科學方法就係局部建基於科學家對於「冇得客觀驗證嘅諗法」嘅質疑嘅，而科學方法喺現代學界有巨大嘅影響力－由自然科學以至社會科學都會用到科學方法嚟做研究。

定義
睇埋：知識論
通常嚟講，懷疑論（skepticism）呢個詞嘅意思係：
一種傾向懷疑、唔信任嘅態度，可以係針對所有或特定嘅事物。
一種信念，認為所有或特定嘅知識並唔確實。
一種方法，造成懸置判斷、笛卡兒式懷疑、或懷疑型嘅批判。
哲學上，懷疑論亦可以表示：
一種考究嘅方法，強調批判性嘅研究、理性上嘅嚴謹。
一種方法，通過笛卡兒式懷疑同不斷試驗得到知識。
各種有關人類知識嘅極限，同點樣處理呢啲極限嘅主張。

科學
内文：科學懷疑論
科學懷疑論者相信科學，反對所有建基於信仰、以訛傳訛嘅講法。佢哋除咗會考慮可唔可以通過實驗去證實，亦都會考慮呢啲驗證當中有冇可能造假或者出錯，所有主張都應該要經得起科學方法（scientific method）驗證先可以話係正確嘅知識。反之，如果要話一啲講法係錯嘅話，就算呢啲講法聽落係幾咁匪夷所思都好，同樣要經科學實證。呢啲講法需要用比較嚴格嘅方式去驗證，需要更加有力嘅證明，但係只要搵到充足嘅證據，佢哋都會接受呢啲講法。

宗教
内文：宗教懷疑論
顧名思義，宗教懷疑論泛指所有針對宗教嘅懷疑論。雖然通常係指無神論或者不可知論之類對宗教有負面態度嘅人，宗教懷疑論者亦包括反對某啲儀式／教義／教派嘅教徒、反對其他宗教嘅一神論嘅教徒、或者反對任何宗教嘅理神論者。
最早嘅宗教懷疑論者可以追溯至色諾芬尼，佢覺得當時啲人信嘅希臘眾神係嚟自啲人傾向將人格套落神身上，提出咗比較理性嘅角度去睇宗教。
現代嘅宗教懷疑論者多數會透過科學同歷史上嘅研究去驗證一啲宗教嘅可信性，有一啲就覺得宗教本身根本冇得驗證，因為所謂信仰係唔需要證據。
生活日常

《生活日常》（My Daily Life）係香港商業電台叱咤903嘅電台節目。由細So主持，監製係光仔，製作助理係阿強。2016年5月16號正式首播，逢星期一至五晚上7點至9點喺商業二台播出。主題音樂由開播到依家一共有四首，分別由陳哲廬、區新明、黎曉陽以及JUDE主唱。呢個節目以播放外地英文歌為主，亦都會播放本地中文流行歌曲，並不定期播放歌手嘅訪問。呢個節目最後響2020年4月2號晚播出。

節目內容
本節目大部分時間都以播歌為主。每晚節目開始嗰陣，會先播放阿強製作嘅訪問，受訪者會分享佢哋嘅日常生活，並加以配樂。

Bed Time Story
通常喺節目完結之前15分鐘播出，細So會分享一個真人真事改編嘅故事，並加以配樂。

流浪直播室
不定期播放，細So聯同歌手一齊到直播室以外嘅地方做直播，喺社交平台亦都有視像直播。

歌手/音樂人訪問
不定期播放，細So同歌手以及音樂人嘅對談。
門羅幣

門羅幣（英文：Monero，市場代號XMR）係一種注重私隱同匿名性嘅加密貨幣，喺2014年推出。佢採用環簽名、隱藏地址等技術，確保交易雙方同交易金額都唔會被公開查到。門羅幣係開源同去中心化，冇中央機構控制，廣泛被視為保護用戶財務私隱嘅主要工具之一。
社交借貸

社交借貸，又叫P2P借貸（英文：peer-to-peer lending），係借貸雙方利用網絡平台直接聯繫，進行貸款同提供資金，促成貸款，免除中間人高昂嘅運作成本，好似銀行嘅舖租同推銷成本等，俾有良好經濟能力嘅資金提供者利用自己空餘嘅資金幫助有需要人士，促進資金流動嘅效率。借款人可能享有比銀行低嘅利息，而資金提供者亦可以略過銀行直接賺取利息。大多數社交借貸網站經營無抵押私人貸款，另有少部分經營中小企貸款。
社交借貸起源於英國，2005年首個社交借貸網站Zopa開始營運。
依家社交借貸喺歐美非常盛行，例如美國嘅Lending Club已借出超過20億美元，Prosper Marketplace已借出超過5億美元，英國嘅Zopa已借出超過3億英鎊等等。Google更拆資1.25億美元入股Lending Club，而Lending Club亦已上市。
英倫銀行總監Andrew Haldane更預料P2P借貸長遠或者可代替銀行嘅角色。
2013年6月美國兩間社區銀行Titan Bank同Congressional Bank亦加入Lending Club平台成為資金提供者，Titan Bank總監Jonathan Morris相信社交借貸平台係未來借貸主流。
社交借貸喺亞洲發展比較慢，南韓、日本、中國亦相繼出現社交借貸平台。香港首個網上社交借貸平台Welend喺2013年6月開始運作。
偽友

語言學上講嘅偽友（粵音：ngai6 jau5）係指兩種唔同語言或方言入面有聽落（講出嚟嘅話）或者望落（寫出嚟嘅話）相似嘅字詞。兩隻字詞雖然似，但係意思爭好遠，容易令到使用者誤解。
呢種現象經常出現喺彼此之間有歷史淵源嘅話度，例如英文同法文、或者係粵語同官話。語言偽友成日會為語言學習造成困惑。

英文同德文
英文 gift 係指禮物，
德文 Gift 就指有毒嘅嘢。
兩隻字詞寫起上嚟差唔多樣，但係意思就差天共地。

粵語同官話
粵語 人流 係指人群嘅流量，
官話 人流 就指人工流產。
兩隻字詞寫起上嚟差唔多樣，但係意思就差天共地。
于淼

于淼（粵拼：jyu1 miu5，1988年2月23號—）係香港前藝人，喺內蒙古出世，父母住喺北京。佢代表大連參加2012年國際中華小姐競選，最終輸咗，成為無綫電視合約女藝員。由於佢貌似范冰冰嘅關係，兼且佢住喺將軍澳，所以有「將軍澳范冰冰」之稱。2023年離開無綫電視轉行，喺一間建築顧問公司做宣傳部經理。
林伊麗

林伊麗（英文：Michelle Liem，1988年12月20號—）係香港無綫電視前藝員，做過娛樂新聞台（中文：TVB娛樂新聞台）主播（中文：主播）同外景記者，參加2013年度香港小姐競選入行。2021年離開無綫電視。
2025年FIFA世界冠軍球會盃

2025年FIFA世界冠軍球會盃（英文：2025 FIFA Club World Cup）係2025年喺美國度搞嘅世界冠軍球會盃。亦係第一次有32隊參加嘅FIFA世界冠軍球會盃決賽週。

A組
首場比賽將於2025年6月開始。 資料來源：FIFA排名規則：分組賽排名準則

B組
首場比賽將於2025年6月開始。 資料來源：FIFA排名規則：分組賽排名準則

C組
首場比賽將於2025年6月開始。 資料來源：FIFA排名規則：分組賽排名準則

D組
首場比賽將於2025年6月開始。 資料來源：FIFA排名規則：分組賽排名準則

E組
首場比賽將於2025年6月開始。 資料來源：FIFA排名規則：分組賽排名準則

F組
首場比賽將於2025年6月開始。 資料來源：FIFA排名規則：分組賽排名準則

G組
首場比賽將於2025年6月開始。 資料來源：FIFA排名規則：分組賽排名準則

H組
首場比賽將於2025年6月開始。 資料來源：FIFA排名規則：分組賽排名準則
保地花高

保地花高（英文：Botafogo de Futebol e Regatas）係巴西里約熱內盧嘅職業足球球會，依家踢緊巴西甲組足球聯賽。
糖不甩

糖不甩（粵拼：tong4bat1lat1）係一種喺華南地區流行嘅甜品，主要成份係糯米丸。
做法係用糯米粉做成丸或者用熟糯米攪爛後，再整成波子形，然後放入滾水煮熟，食嗰時要先放喺甜料入面滾動一下，黐上花生粉、芝麻粉同砂糖之後食。通常都冇餡（有餡嘅叫湯丸）。
李麗麗

李麗麗（Lily Li，1950年6月14號—2024年10月27號）係香港女演員。佢喺香港出世，祖籍廣東，1966年加入邵氏電影，1975年轉去佳藝電視，至1978年倒閉後再轉去麗的電視（亞洲電視前身），到1989年轉去無綫電視，主要拍電視劇，2020年1月離開。